# Referat af bestyrelsesmøde den 17. november 2021

1. Retssag erhvervslejemål 179

Vi er i dialog med advokaterne omkring sagens afslutning.

1. Tagensvej 183, 1 tv

Lejligheden er solgt og overdraget per 15.11.2021.

1. Larm fra erhvervslejemål

Bestyrelsen har selv udarbejdet et udkast til varselsbrev til erhvervslejemål på Hovmestervej 1. Bestyrelsen var ikke tilfreds med det udkast administrator havde udarbejdet. Erhvervslejemålet bliver bedt om at tage lyddæmpende foranstaltninger. Sagen blev gennemgået og tidligere dokumenter fra kommunen er fundet frem.

1. Altaner

Bestyrelsen har møde med et firma 23.11.21, som skal gennemgå foreningens murede altaner, da bestyrelsen ikke var tilfreds med den første rapport vi fik.

1. Lampe til gården

Der er bestilt en lampe til trappeskakten ved 177, så beboerne kan se trappen, når de skal have deres cykler op ad trappen.

1. Henvendelse fra beboer omkring nedsænkning af loft

Svaret blev diskuteret på bestyrelsesmøde og tilladelse blev givet med krav om, at det skal leve op til gældende standarder på området.

1. Henvendelse fra beboer omkring badeværelsesrenovation

Beboeren får tilladelse til en midlertidig nøgleboks. Container til materiale må ikke placeres i gården og byggeaffald må ikke bortskaffes i foreningens skraldeskur. Beboer skal selv kontakte underbo hvis vedkommende skal inddrages. Der må yderligere ikke ændres på den lodrette fælles rørføring i lejligheden.

1. Velkomstbrev til nye beboere

Der var små rettelser til vores velkomstbrev til nye beboer (internetopkobling 1000/1000, bestyrelsesmøde frekvens sommer og vinter)

1. Vicevært status

Vicevært får løbende pligter fra bestyrelsen som der løses.

1. Opsætning af nye døre

Der er opsat nye opgangsdøre ved 181, 183, 185. Bestyrelsen havde enkelte kommentarer til firma som har sat dørene op. Vi venter på, at de får fikset det.

1. Oliering af skure

Der er en sød beboer som har olieret de resterende af vores skure. Bestyrelsen siger tak for den frivillige arbejdskraft!

Næste møde: 12 januar 2022